Los testos infantiles y xuveniles protagonicen el númberu 36 de Lliteratura
#000003
L’Academia de la Llingua Asturiana vien d’asoleyar el númberu 36 de la revista Lliteratura. Revista lliteraria asturiana correspondiente al añu 2020. Nesti númberu, de 173 páxines, baxo la direición de la escritora y académica Marta Mori, atopamos dos estayes de la revista claramente definíes y que bien podríen iguar dos númberos perfeutamente dixebraos: una primer estaya especial dedicada a la Lliteratura Infantil y Xuvenil (LLIX) y una segunda estaya que coincide colos conteníos habituales de la revista. A lo llargo de les sos páxines combínase la creación lliteraria, l’ensayu y la crítica; y les voces nueves apaecen xunto a voces yá consagraes. Esti exemplar pue valir al empar d’amuesa del llabor lliterariu de güei y como material pal aula no que cinca a la Lliteratura Infantil y Xuvenil.
#000004
Como resultáu del trabayu nes aules o de les llectures doméstiques, propónse-y a la reciella escoyer y lleer un cachín (d’un minutu o menos) del númberu 36 de la revista Lliteratura. La idea ye que, al traviés de dalgún formatu audiovisual, les families y les comunidaes educatives compartan estes llectures en Twitter y/o Facebook (anque n’orixe vengan d’otres plataformes como Tiktok o Instagram).
#000008
El vienres pasáu, cola llectura de Marta Mori, direutora de la revista, dióse’l barrenazu d’empiezu d’esta campaña. Tres d’ella, al llamáu de #UnMinutínpaLliteratura2020, espérense les llectures de tola xente menudo que s’avere a la revista, seyan alumnáu de llingua asturiana o llectores en xeneral. Esta aición quier da-y tol protagonismu a la xente n’edá d’escolarización obligatoria, pero tamién almite dalguna collaboración de persones adultes, profesoráu y escritores.
#000009
Edición y biblioteca: estensión 2
#000010
L’Academia de la Llingua Asturiana ye la institución creada en 1980 pol Gobiernu d’Asturies pal estudiu, la promoción y la defensa del asturianu y l’eonaviegu.
#000011